# data[].attributes.headline
5è A i 5è B Escola Francesc Macià (Vilassar de Dalt)

# data[].attributes.subject
5è A i 5è B Escola Francesc Macià (Vilassar de Dalt)

# data[].attributes.body
El grup de 5è A de l’Escola Francesc Macià hem decidit per unanimitat que ens quedarem a viure a l’illa N.

Un dels principals motius és que podem anar a les platges paradisíaques de  l’illa N on la sorra és fina com la farina i l’aigua del mar d’un color blau turquesa. A la platja podem banyar-nos amb els dofins que es tiren pets d’arc de Sant Martí.

Hem decidit viure a l’hotel de 100 estrelles perquè els habitants de l’illa ens han convidat de manera totalment gratuïta, allà disposem de totes les comoditats que ens puguem imaginar. Fins i tot, una piscina de xocolata en la que ens podem banyar. Al bufet de l’hotel gaudim, de tots els menjars típics de l’illa, en especial de la sopa de síndria.

A l’illa podem visitar la biblioteca amb tots els llibres del món i quan desitgem un, aquest ens vindrà volant fins a nosaltres per a que el llegim.

Quan trobem a faltar a la nostra família ens podem comunicar sempre a través de Skype i ens poden venir a visitar dos caps de setmana al mes. I nosaltres, sempre que vulguem ens podem tele transportar fins a casa per fer-los una visita d’un parell d’hores.

Si voleu vosaltres també ens podeu venir a visitar, esteu tots convidats.

En canvi, a la classe de 5èB tenim diverses opinions. Mitja classe vol marxar i mitja quedar-se.

Els que volem quedar-nos  és perquè ens agraden els habitants que hi ha ja que són simpàtics i agradables. També ens agrada molt el menjar que fan els habitants de l’illa i sobretot viure l’experiència de gaudir d’aquesta illa tan tecnològica.

A més a més podrem participar de la setmana del joc fortnite i altres moltes festes que celebren.

Els que volem marxar és perquè  ens agrada més la vida tal i com la tenim.  Els habitants els veiem antipàtics i infantils.

Observem una llum que baixa del cel i que creiem que és un meteorit, per tant decidim  evacuar-nos  per si de cas. Els que es volem quedar creuen que no passarà res perquè és un invent del Doraemon. També pensem que és una illa massa tecnològica.

Adéu Rodaminah!

# data[].attributes.headline
Col·legi Sant Ramon de Penyafort (Vilafranca)

# data[].attributes.subject
Col·legi Sant Ramon de Penyafort (Vilafranca)

# data[].attributes.body
Les dues classes de 6è no pensem el mateix; el grup A, que vam anar a l’illa B, nord hem decidit quedar-nos, però el grup B, que vam anar a l’illa B sud, preferim tornar a casa.

Grup A

Des que hem arribat a l'illa B,  ens hi hem sentit molt a gust amb els seus  habitants, perquè ens cuiden molt bé i ens tracten com a reis. Ara ja són  els nostres amics i com que estem jugant quasi sempre, el temps ens passa molt de pressa.

Quan vam arribar ens van portar a veure les muntanyes, els rius, els mars.... De nit ens reuníem tots a la plaça de l'Ajuntament al voltant d'una foguera i cantàvem cançons i explicàvem històries de por.

No volem tornar a casa perquè ara ja ens hem instal·lat aquí, hi estem molt a gust i encara ens queden coses per a descobrir. A més el cap de la tribu ens ha dit que els nostres pares poden venir a viure aquí amb nosaltres, a l'illa B.  Això és genial!

Grup B

Nosaltres hem decidit tornar cap a casa, ja que un dia que era tranquil el volcà Guadiete va començar a treure fum del cràter.

Tots els habitants van començar a preocupar-se per si es cremaven les seves cases. L’erupció anava a més i ara ja treia lava, i llavors va ser quan ens vam plantejar si tornàvem o ens quedàvem.  Cada cop vèiem més clar que havíem de tornar, perquè cada vegada les erupcions del Guadiete eren més violentes.  En Rodaminah ens va dur amb vaixell fins a Catalunya.

Quan vam arribar, ens vam trobar tota la nostra família, i ens vam adonar que tot era mentida, i que estàvem en un estudi de gravació i els habitants eren actors.

# data[].attributes.body
ENS QUEDEM
Els de cinquè de les Escoles Minguella ens volem quedar a l’illa perquè és emocionant i divertit conèixer nous amics.

Ens ha agradat la manera de viure a l’illa: el menjar, la vestimenta, la tecnologia, els espais, les platges, el clima, les tradicions, les festes, la vegetació, l’escriptura (l’abecedari), els monuments …

A l’illa no hi ha gaire gent, hi ha molta tranquil·litat i allà podrem desconnectar del nostre dia a dia. Els pares poden venir a visitar-nos sempre que vulguin i a més a més, si ens quedem, nosaltres també podrem anar a visitar les altres illes de l’arxipèlag i retrobar-nos amb les altres escoles.

La nostra illa és un lloc màgic on tots els nostres somnis es poden fer realitat.

# data[].attributes.body
La nostra decisió no ha estat fàcil. Hem tingut sentiments oposats i per això les decisions de les dues classes son diferents.
5è A ha decidit quedar-se entre els habitats de l'illa O nord, amb els seus animals fantàstics, les seves tradicions, provant els seus menjars....ha estat magnífic... .
Però 5è B ha decidit tornar.
Trobàvem a faltar la família, els amics, les mascotes, les nostres aficions, els nostres costums i tradicions...en fi, que tornem però sempre recordarem Bongoh i qui sap si un dia tornarem.
Nosaltres creiem que tot podria ser!!!!

# data[].attributes.body
Hola bongohnians i bongohnianes,
Després de molt pensar i recordar el temps que hem passat a l'illa no sabem si volem tornar o quedar-nos.
Volem tornar a casa per estar amb la família i per anar a l'escola a aprendre més. A més, el volcà ha entrat en erupció i segurament els animals de l'illa es posaran nerviosos i ens molestaran.
D'altra banda, no volem tornar a casa perquè estem més tranquils a l'illa, hem trobat els minerals que tant ens agraden, el temps tropical és molt bo i aquí hem fet molts bons amics.
Estem tant contents que ens hem inventat un ball tropical però això és una altra història.

# data[].attributes.headline
Classe Europa 6è -  Escola Concepción Arenal (BarceLona)

# data[].attributes.subject
Classe Europa 6è -  Escola Concepción Arenal (BarceLona)

# data[].attributes.body
Els alumnes de 6è de l’escola Concepción Arenal de Barcelona hem decidit quedar-nos a l’illa d’Osud a l’arxipèlag de Bongoh per les següents raons:

A l’illa tot és gratis, podem agafar fruites dels arbres tranquil·lament. Hi ha un parc d’atraccions per a totes les edats i no hem de pagar per entrar.

Tenim un clima que ens permet anar en un mateix dia a la platja o a esquiar, hi ha sol i neu a la vegada.

A la nostra illa hi ha molta seguretat, les mares poden deixar als nens sols al parc sense perill, ja que hi ha robots que els cuiden i els vigilen per a que no es facin mal.

Els medicaments són  caramels i si ens posem molt malats, ens teletransporten cap a l’hospital.

Els habitatges són molt grans i molt lluminosos, ja que els sostres són de vidre. A  més,  tenen jardins amb molta vegetació i sobretot  flors de molts colors.

Els rius són d’aigua transparent i s’han construït tobogans. Nosaltres podem anar a banyar-nos quan volem.

Tots tenim cotxes d’alta gama i podem circular pels carrers,  només ens fa falta una autorització dels pares.

Tots som molt amables, molt educats, molt respectuosos i molt simpàtics.

Per totes aquestes raons ens volem quedar a l’illa d’Osud del arxipèlag de Bongoh i no tornar mai més a la nostra ciutat d’origen.

# data[].attributes.headline
Classe Llevant 5è - Col·legi Pompeu Fabra  (Salt)

# data[].attributes.subject
Classe Llevant 5è - Col·legi Pompeu Fabra  (Salt)

# data[].attributes.body
La nostra classe ha tornat a casa amb un bon gust de boca perquè aquest projecte ha sigut divertit i interessant, sobretot poder tafanejar els treballs de la resta de Bongohnians i Bonghonianes.
El viatge ha valgut la pena i la trobada amb  els habitants de les altres illes emocionant. Fins aviat amics!!!

# data[].attributes.headline
Classe Ponent - 6è Col·legi Pompeu Fabra (Salt)

# data[].attributes.subject
Classe Ponent - 6è Col·legi Pompeu Fabra (Salt)

# data[].attributes.body
La nostra classe hem decidit que volem seguir aquesta aventura a Bongoh: ens agradaria repetir tot el que hem viscut. Creiem que és una experiència inoblidable i que potser no tornarem a tenir una oportunitat com aquesta... tot i que trobem a faltar la família i el nostre dia a dia.

Durant el projecte i sobretot a la trobada hem conegut molta gent i ens ho hem passat molt bé. I Bongoh té platja! A nosaltres ens agrada molt que hi hagi platja perquè a Salt no en tenim.

No crèiem que amb un projecte es pogués arribar a conèixer tanta gent i que fos tan divertit treballar amb els companys. Aquest projecte ha aconseguit que poguéssim treballar de forma divertida.

Ens agradaria continuar en aquesta aventura i gaudir de molta més alegria amb les mateixes escoles! I si cal, podríem seguir explorant junts altres móns per trobar nous arxipèlags com Bongoh.